Badminton Players
ప్రపంచ బ్యాడ్మింటన్‌కు సవాల్‌ విసురుతున్న యువ షట్లర్లు
భారత్‌లో దశాబ్ధాల కాలంగా ఆట అంటే క్రికెట్‌ ఉండిపోయింది. గత ఏడాది నుంచి ఒలింపిక్స్‌లో పివి సింధు అసమాన ప్రదర్శనతో తర్వాత క్రమక్రమంగా క్రీడాభిమానుల్లో మార్పు కనిపిస్తుంది. ప్రస్తుతం క్రికెట్‌ తర్వాత బ్యాడ్మింటన్‌కు విపరీతంగా ఆదరిస్తున్నారు. గతంలో చైనా, కొరియా, జపాన్‌, మలేషియా, ఇండోనేషియా ఆటగాళ్లు ప్రత్యర్థులుగా ఎదురైతే మనోళ్ల విజయంపై ఎవరికీ అంతగా నమ్మకం ఉండేది కాదు. గత కొంతకాలంగా దేశంలో బ్యాడ్మింటన్‌కి క్రేజ్‌ బాగా పెరిగింది. నేడు ప్రపంచ నంబర్‌ వన్‌ అయినా, ఒలింపిక్‌ విజేతలు ప్రత్యర్థులుగా ఎదురైన మనోళ్లు వెనుకడుగు వేయడం లేదు. సంచలనాలు నమోదు చేస్తున్నారు.
ఈ ఆటకు సైనా నెహ్వాల్‌, సింధు తీసుకురాగా, దాన్ని శిఖరాగ్రస్థాయికి యువ షట్లర్‌ కిదాంబి శ్రీకాంత్‌ తీసుకెళ్లాడు. ఇన్నాళ్లుగా మహిళల సింగిల్స్‌లో సైనా, సింధు సాధించిన విజయాలతోనే మనంమురిసిపోయాం. పురుషుల సింగిల్స్‌ విషయానికొస్తే మనోళ్ల పోరాటం క్వార్టర్‌ఫైనల్లో లేదా సెమీఫైనల్లో ముగిసేది. ఏడాదిలో ఒకట్రెండు టోర్నీల్లో ఈమెరుపులు కనిపించేవి. కానీ ఇప్పుడు ఆ పరిస్థితి మారింది. బ్యాడ్మింటన్‌ చీఫ్‌కోచ్‌ పుల్లెల గోపించంద్‌ శిక్షణలో రాటు దేలిన శ్రీకాంత్‌ ఇటీవల వరుస సూపర్‌ సిరీసుల్లో సత్తా చాటి అందర్నీ ఆకర్షించాడు. ఇదివరకులా అడపదడపా విజయాలు కాకుండా నిలకడగా రాణి స్తూ భారత్‌నుంచి ఒక్కసారిగా నలుగురైదుగురు ఆటగాళ్లు తెరపైకి వచ్చారు.
ప్రపంచ బ్యాడ్మింటన్‌ సమాఖ్య పురుషుల సింగిల్స్‌ తాజా ర్యాంకింగ్స్‌లో చైనా తర్వాత భారత్‌ నుంచి మాత్రమే టాప్‌-35లో ఆరుగురు (శ్రీకాంత్‌, జయరాం, సాయి ప్రణీత్‌, ప్రణ§్‌ు, సమీర్‌ వర్మ, సౌరభ్‌ వర్మ) ఆటగాళ్లు న్నారు.2014లో అద్భుతమైన ఆటతో తొలిసారి వెలుగులోకి వచ్చిన శ్రీకాంత్‌ ఆరంభంలోనే బ్యాడ్మింటన్‌ దిగ్గజం, చైనా షట్లర్‌ లిన్‌డాన్‌ని ఓడించి ఔరా అనిపించాడు. అనంతరం ఫామ్‌ కోల్పోవడం, గాయాల పాలవడం కెరీర్‌లో కొన్ని ఇబ్బందులు ఎదుర్కొన్నా శ్రీకాంత్‌ మరోసారి బ్యాడ్మింటన్‌లో తన ఆగ మనం ఘనంగా చాటాడు. కేవలం 10రోజుల వ్యవధిలో ఇండోనేషియా, ఆస్ట్రే లియా ఓపెన్‌ సిరీస్‌ టైటిల్స్‌ గెలిచి తానే సాటి అని నిరూపించుకున్నాడు.
ఇటీవల కాలంలో శ్రీకాంత్‌తోపాటు ప్రణ§్‌ు, సాయి ప్రణీత్‌ మెరుగైన ఆటతో ఓపెన్‌ సిరీసుల్లో సత్తా చాటారు. ఈ యువ షట్లర్ల ఆటలో వేగం, ఫిట్‌నెస్‌, క్రమశిక్షణ చూస్తుంటే అతి తక్కువ కాలంలోనే చైనాకి దీటుగా భారత్‌ పత కాల పంటపండుతుందని విశ్లేషకులు అభిప్రాయపడుతున్నారు. గతంలో ప్రకాశ్‌ పదుకొణె,పుల్లెల గోపిచంద్‌ కెరీర్‌ ముగిసిన తర్వాత మధ్యలో కశ్యప్‌ కొన్ని రోజులు ఈపురుషుల బ్యాడ్మింటన్‌ బాధ్యతని మోశాడు. తాజాగా ముగ్గురు యువ షట్లర్లు ఫామ్‌లోకి వచ్చి బ్యాడ్మింటన్‌ ప్రపంచానికి సవాల్‌ విసురుతున్నారు. ఈఏడాది జరిగిన ఆరు సూపర్‌ సిరీస్‌ టోర్నమెంట్‌లలో పురుషుల సింగిల్స్‌లో భారత్‌కు మూడు టైటిల్స్‌ లభించడం విశేషం. సింగపూర్‌ ఓపెన్‌లో సాయి ప్రణీత్‌, ఇండోనేషియా, ఆస్ట్రేలియాన్‌ ఓపెన్‌లో శ్రీకాంత్‌ విజేతలుగా నిలిచారు.
ఈఏడాది జరిగిన ఆరు సూపర్‌ సిరీస్‌ టోర్నీ లలో బ్యాడ్మింటన్‌ పవర్‌ సెంటర్స్‌గా పేరొందిన చైనా, కొరియా, ఇండోనే షియా, మలేషియా, జపాన్‌ దేశాల ఆటగాళ్లపై ఈ ముగ్గురు భారత ఆటగాళ్లు కనీసం ఒక్కో విజయమైనా సాధించడం విశేషం.కొరియాకు చెందిన ప్రపంచ నంబర్‌ వన్‌ సన్‌ వాన్‌ హో, విశ్వ విజేత, ఆసియా ఛాంపియన్‌, రియో ఒలింపిక్స్‌ ఛాంపియన్‌ చైనాకు చెందిన చెన్‌లాంగ్‌ వరుసగా రెండు టోర్నీల్లో భారత ఆటగాళ్ల చేతిలో ఓడిపోయారు.ఇండోనేషియా ఓపెన్‌; ఆస్ట్రేలియా ఓపెన్‌లో సన్‌వాన్‌ హోపై శ్రీకాంత్‌ రెండు సార్లు గెలుపొందాడు. ఆస్ట్రేలియా ఓపెన్‌ ఫైనల్లో చెన్‌లాంగ్‌ను శ్రీకాంత్‌ ఓడించాడు. ఇండోనేషియా ఓపెన్‌లో చెన్‌ లాంగ్‌తోపాటు, మలేషియా దిగ్గజం లీ చోంగ్‌ వీపై ప్రణ§్‌ు గెలిచాడు. కిదాంబి శ్రీకాంత్‌: గుంటూరు బృందావన్‌ గార్డెన్స్‌లోని ఎన్‌టిఆర్‌ క్రీడా ప్రాంగణంలో బ్యాడ్మింటన్‌ శిక్షణతో శ్రీకాంత్‌ ప్రస్థానం ప్రారం భమైంది. 2001లో బ్యాడ్మింటన్‌ బ్యాట్‌ చేతబట్టిన శ్రీకాంత్‌ అంచెలంచెలుగా ఎదిగి ఎన్నో విజయాలు సాధించి ప్రపంచ స్థాయి పోటీల్లో తలపడే స్థాయికి ఎదిగాడు. హైదరాబాద్‌లోని గోపిచంద్‌ అకాడమీలో చేరాక శ్రీకాంత్‌ ఆట మరింత రాటుదేలింది.
2012లో మాల్దీవుల్లో జరిగిన ఇంటర్నేషనల్‌ చాలెంజ్‌ టోర్నీలో టైటిల్‌ను సాధించి అందరి దృష్టిని ఆకర్షించిన శ్రీకాంత్‌ ఆ తర్వాత ఎన్నో విజయాలను తన ఖాతాలో వేసుకున్నాడు. 2013లో థా§్‌ులాండ్‌ గ్రాండ్‌ ఫ్రీ గోల్డ్‌ సింగిల్స్‌లో విన్నర్‌గా నిలిచాడు. 2014 చైనా ఓపెన్‌ సిరీస్‌, 2015లో ఇండియా ఓపెన్‌ సిరీస్‌ను కైవసం చేసుకున్నాడు. 2016 ఒలింపిక్‌ క్వార్టర్‌ ఫైనల్స్‌కు వెళ్లిన శ్రీకాంత్‌ ఇటీవల జరిగిన సింగపూర్‌ ఓపెన్‌ ఫైనల్లో పరాజయం పాలయ్యారు.అయితే ఇటీవల వారం వ్యవధిలోనే ఇండోనేషియా, ఆస్ట్రేలియా ఓపెన్‌ టైటిళ్లను గెలుచుకుని సత్తాచాటాడు.
సాయి ప్రణీత్‌:
అద్భుత ప్రతిభ ఉన్నా కీలక సమయంలో ఒత్తిడికి లోనై పరాజయాలుమూటగట్టుకున్న భమిడిపాటి సాయి ప్రణీత్‌ ఈ ఏడాది అద్భుత పురోగతి సాధించాడు. తొలుత జనవరిలో సయ్యద్‌ మోదీ గ్రాండ్‌ ఫ్రీ గోల్డ్‌ టోర్నీలో రన్నరప్‌గా నిలిచాడు. ఆ తర్వాత ఏప్రిల్‌లో సింగపూర్‌ ఓపెన్‌ సూపర్‌ సిరీస్‌లో ఈ హైదరాబాదీ ప్లేయర్‌ అన్‌సీడెడ్‌గా బరిలోకి దిగి టైటిల్‌ను ఎగురేసుకపోయాడు.ఫైనల్లో అతనుశ్రీకాంత్‌ను ఓడించడం విశేషం. ఆతర్వాత జూన్‌లో థాయిలాండ్‌ ఓపెన్‌ గ్రాండ్‌ ఫ్రీ గోల్డ్‌ టోర్నీలో సాయి ప్రణీత్‌ విజేతగానిలిచాడు. ఇండోనేషియా ఓపెన్‌లో తొలి రౌండ్‌లోనే ఓడినప్ప టికీ, ఆస్ట్రేలియా ఓపెన్‌ క్వార్టర్స్‌లో శ్రీకాంత్‌ చేతిలో ఓడిపోయాడు.
ప్రణ§్‌ు:
ఏడు సంవత్సరాల క్రితం యూత్‌ ఒలింపిక్స్‌లో రజతం సాధించిన వెలుగులోకి వచ్చిన కేరళ ఆటగాడు ప్రణ§్‌ు ఇండోనేషియా ఓపెన్‌లో వీర విహారం చేశాడు.మాజీ ప్రపంచ నంబర్‌ వన్‌లను చిత్తుచేశాడు. బ్యాడ్మిం టన్‌ ఆటకే వన్నె తెచ్చిన ఇండోనేషియా క్రీడాకారుడు తౌపిక్‌ హిదాయత్‌, చైనా క్రీడాకారుడు లిన్‌డాన్‌, మలేషియా క్రీడాకారుడు లీ చాండ్‌ వీ, చైనా క్రీడాకారుడు చెన్‌లాంగ్‌లను ఓడించాడు.వీరిని ఓడించి ఏకైన భారత ఆటగాడు ప్రణ§్‌ు మాత్రమే ఈనలుగురు మాజీ ప్రపంచ నంబర్‌ వన్‌లు. తౌఫిక్‌ డాన్‌, చెన్లు మాజీ ప్రపంచ ఛాంపియన్లు కూడా. 2014లో ఇండోనేషియా గ్రాండ్‌ ఫ్రీ గోల్డ్‌, 2016లో స్విస్‌ ఓపెన్‌ గ్రాండ్‌ ఫ్రీ గోల్డ్‌ టైటిల్స్‌ను సాధించాడు.